|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | **Ministarstvo pravde** |
| NAZIV PROPISA | **Zakon o izmjenama i dopunama Zakona o izvršenju uslovne osude i kazne rada u javnom interesu** |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Potreba donošenja Zakona o izmjenama i dopunama Zakona o izvršenju uslovne osude i kazne rada u javnom interesu ogleda se u propisivanju bližeg načina postupanja kod umanjenja kazne rada u javnom interesu, kao novog instituta propisanog Zakonom o izmjenama i dopunama Krivičnog zakonika Crne Gore, koji je objavljen u "Službenom listu CG", br. 110/2023 od 12.12.2023. godine, kada je i stupio na snagu, te u potrebi usaglašavanja pojma porodice, odnosno ko se ima smatrati članom uže porodice, i u smislu Zakona o životnom partnerstvu lica istog pola.Razlog donošenja zakona je i u potrebi otklanjanja određenih nejasnoća, odnosno nedostataka koji su u dosadašnjoj praksi primjene zakona uočeni od strane direkcije nadležne za izvršenje alternativnih sankcija u Ministarstvu pravde, kao i u tome da se unaprijede važeća zakonska rješenja u smislu obezbjeđivanja preduslova za što efikasnije sprovođenje alternativnih sankcija i vršenje kontrole i nadzora u onim predmetima za koje je propisano da ih treba vršiti.Donošenju zakona se pristupa i iz razloga obezbjeđivanja cjelishodnosti i ekonomičnosti, jer se propisuje da se Ministarstvu pravde od strane sudova ne dostavljaju sve odluke u kojima je izrečena uslovna osuda, niti sve odluke kojima se osuđeno lice uslovno otpušta sa izdržavanja kazne zatvora, već će to biti slučaj samo sa onim sudskim odlukama o uslovnim osudama, odnosno samo sa onim sudskim odlukama o uslovnim otpustima, u kojima je osuđenom licu sud istovremeno odredio ispunjenje neke obaveze.Bez donošenja ovog zakona, postupanje od strane nadležnog izvršnog organa ne bi bilo dovoljno efikasno i ekonomično. |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Glavni ciljevi ovog Zakona podrazumijevaju izgradnju efikasnog sistema alternativnih sankcija zasnovanog na razvijenim institucionlanim i ljudskim kapacitetima direkcije nadležne za izvršenje alternativnih sankcija u Ministarstvu pravde, a u cilju nadzora osuđenih lica kojima su izrečene alternativne sankcije i osuđenih lica koji se nalaze na uslovnom otpustu uz izrečenu obavezu, te jačanje i unaprijeđenje primjene alternativnih sankcija sa svrhom smanjenja zatvorske populacije, kao i jačanje povjerenja pravosudnih organa u sistem izvršenja alternativnih sankcija.Navedeno je u skladu sa utvrđenim aktivnostima iz Akcionog plana za sprovođenje Strategije za izvršenje krivičnih sankcija, koji je prateći dio Strategije za izvršenje krivičnih sankcija 2023-2026. |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| U cilju stvaranja što efikasnijeg sistema alternativnih sankcija, donošenjem Zakona o izmjenama i dopunama Zakona o izvršenju uslovne osude i kazne rada u javnom interesu omogućiće se jačanje i unaprijeđenje primjene alternativnih sankcija, kao i jačanje povjerenja pravosudnih organa u sistem izvršenja alternativnih sankcija. Donošenje zakona je i u skladu sa pratećim akcionim planom Strategije za izvršenje krivičnih sankcija 2023-2026.  |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
| Direktni efekti predloženih izmjena i dopuna imaće uticaj na službenike Ministarstva pravde koji se bave izvršenjem alternativnih sankcija, u smislu njihovog sveobuhvatnijeg postupanja u predmetima izvršenja, na način kojim se obezbjeđuje puna funkcionalnost sistema izvršenja alternativnih sankcija.Zakonom o izmjenama i dopunama Zakona o izvršenju uslovne osude i kazne rada u javnom interesu, u skladu sa strateškim ciljevima predviđene su sveobuhvatne aktivnosti koje trebaju preduzeti nadležni organi za unaprijeđenje funkcionisanja sistema izvršenja alternativnih sankcija. Donošenjem Zakona omogućiće se efikasniji pravni okvir za izvršenje alternativnih sankcija i time efektnije sprovođenje u praksi Zakona o izvršenju uslovne osude i kazne rada u javnom interesu. Donošenjem Zakona neće se stvoriti troškovi građanima i privredi.Donošenjem ovog zakona ne utiče se na stvaranje novih privrednih subjekata na tržištu i tržišnu konkurenciju.Donošenjem Zakona neće se stvoriti administrativna opterećenja i biznis barijere. |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Obrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
| Za implementaciju ovog zakona iz budžeta Crne Gore nije potrebno obezbjeđivati dodatna sredstva. Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.Implementacijom ovog zakona ne proizilaze međunarodne finansijske obaveze.Za implementaciju ovog zakona nijesu neophodna finansijska sredstva, iz čega proizilazi da nije potrebno obezbijediti u budžetu za tekuću fiskalnu godinu, odnosno za narednu fiskanu godinu.Usvajanjem propisa nije predviđeno donošenje podzakonskih akata iz kojih će proisteći finansijske obaveze.Implementacijom ovog zakona neće se ostvariti prihod za budžet Crne Gore. |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
| Prilikom donošenja ovog Zakona nije korišćena eksterna ekspertska podrška.  |
| 7. Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
| Nema potencijalnih prepreka za implementaciju Zakona o izmjenama i dopunama Zakona o izvršenju uslovne osude i kazne rada u javnom interesu. Mjere koje će biti preduzete tokom primjene propisa da bi se ispunili ciljevi, prije svega se ogledaju u promociji novih rješenja iz zakonskog teksta.Glavni indikatori prema kojima će se mjeriti ispunjenje ciljeva jeste broj izvršenih alternativnih sankcija.Za monitoring propisa je nadležno Ministarstvo pravde.  |
|  |

Podgorica, 31. mart 2025. godine

MINISTAR,

**mr Bojan Božović**